Vanalinnas aega parajaks tehes sai sisse astutud Bonaparte delisse ja suureks üllatuseks leidsin sealt jäätiseleti. Valik oli isuäratav! Silma torkasid mangosorbett, maasika-rabarbri sorbett ja piparmündi-šokolaadijäätis. Kahtlustav ja pisut kriitiline, nagu tavaliselt, küsisin ettekandjalt, millest piparmündijäätis tehtud on - no ei uskunud, et päris piparmündiga. Ettekandja ei teadnud, kuid helistas kööki ja kohale tuli mees (pärast selgus, et tema on peakokk!), kes seletas  üksipulgi kõikide jäätiste koostised lahti. Piparmündijäätise sees on päris piparmünt.